**ΛΙΓΗ ΘΕΩΡΙΑ ΑΚΟΜΗ ΓΙΑ ΤΗΝ ΠΑΘΗΤΙΚΗ ΣΥΝΤΑΞΗ & ΛΙΓΟ ΠΙΟ ΔΥΣΚΟΛΕΣ ΜΕΤΑΤΡΟΠΕΣ…..**

**α) Πότε χρησιμοποιούμε Ενεργητική και πότε Παθητική σύνταξη;**

α) Χρησιμοποιούμε Ενεργητική σύνταξη, όταν θέλουμε να τονίσουμε το Υποκείμενο που ενεργεί και δρα.

Χρησιμοποιούμε Παθητική σύνταξη, όταν θέλουμε να τονίσουμε την ενέργεια του ρήματος.

**β) Πώς λειτουργεί η Ενεργητική και η Παθητική σύνταξη στη διαμόρφωση του ύφους του κειμένου;**

**Η Ενεργητική σύνταξη προσδίδει:**

* υποκειμενικότητα (κάνει το ύφος πιο προσωπικό)
* αμεσότητα
* ζωντάνια/ παραστατικότητα

**Η Παθητική σύνταξη προσδίδει:**

* αντικειμενικότητα/ ουδετερότητα (κάνει το ύφος πιο απρόσωπο)
* τυπικότητα/ επισημότητα
* νοηματική πυκνότητα και συντομία

**ΑΣΚΗΣΗ**

**Να μετατρέψετε την παθητική σύνταξη σε ενεργητική και αντίστροφα στις παρακάτω προτάσεις:**

1. «Ο αναλφαβητισμός αναστέλλει την οικονομική ανάπτυξη»

………………………………………………………………………………………………..

1. «Η μη ολοκλήρωση της υποχρεωτικής εκπαίδευσης δυσχεραίνει την επιτυχή ενσωμάτωση των ατόμων στην αγορά εργασίας»

 ………………………………………………………………………………………………………………………………………………………………………………………………………………………………………………………………………………………………………………………………………

1. «Στον προφορικό συνομιλιακό λόγο το κείμενο […] προσλαμβάνεται από τον δέκτη»

……………………………………………………………………………………………………

1. «Έξω από τη χώρα μας πάλι δεν έχουμε προβάλει την ελληνική γλώσσα με σωστό και ουσιαστικό τρόπο».

……………………………………………………………………………………………………….

 ………………………………………………………………………………………………………….

1. «...από τα περισσότερα δικτατορικά καθεστώτα απαγορεύεται η σάτιρα και η κωμωδία...»

……………………………………………………………………………………………………..

……………………………………………………………………………………………………..

1. **«Η κοινωνία πρέπει να οργανώσει την κοινωνικοποίηση των νέων»**

**……………………………………………………………………………………………………..**

**……………………………………………………………………………………………………**

1. . «Το προσωπικό στυλ ελεύθερου χρόνου επηρεάζεται και διαμορφώνεται από την οικογένεια».

………………………………………………………………………………………………………

……………………………………………………………………………………………………….

ΚΟΥΙΖ: Έχουμε παθητική σύνταξη στην παρακάτω πρόταση; Είναι δηλαδή το ρήμα παθητικής διάθεσης;

«Τινάχτηκα από το κρεβάτι πρωί πρωί».

….. ΚΑΙ ΛΙΓΗ ΟΡΘΟΓΡΑΦΙΑ

|  |  |  |  |  |
| --- | --- | --- | --- | --- |
| **Ενεστώτας** | **Παρατατικός** | **Αόριστος**  | **Παθητικός Αόριστος** | **Παθητικός Παρακείμενος** |
| **λέω** **λέγομαι** | έλεγαλεγόμουν | είπα  | ειπώθηκα | έχω ειπωθεί |
| **εκδίδω****εκδίδομαι** | εξέδιδαεξεδιδόμουν | εξέδωσα | εκδόθηκα | έχω εκδοθεί |
| **συνθέτω****συντίθεμαι** | συνέθετα(συνετιθέμην) | συνέθεσα | συντέθηκα | έχω συντεθεί |
| **αναδεικνύω****αναδεικνύομαι** | αναδείκνυα | ανέδειξα | αναδείχτηκα | έχω αναδειχθεί/τει |
| **προσλαμβάνω****προσλαμβάνομαι** | προσελάμβαναπροσλαμβανόμουν | προσέλαβα | προσλήφθηκα | έχω προσληφθεί |
| **καταρρίπτω****καταρρίπτομαι** | κατέρριπτακατερριπτόμουν | κατέρριψα | καταρρίφθηκα | έχω καταρριφθεί |
| **απαλλάσσω****απαλλάσσομαι** | απάλλασσααπαλλασσόμουν | απάλλαξα | απαλλάχθηκα | έχω απαλλαχθεί/ γεί |

Π.χ.**Είπε** ωραία λόγια.

Ωραία λόγια **ειπώθηκαν.**

Το δικαστήριο **εξέδωσε** αθωωτική απόφαση για τον κατηγορούμενο.

Αθωωτική απόφαση **εκδόθηκε** από το δικαστήριο για τον κατηγορούμενο.

Τα πορίσματα προηγούμενων ετών **συνθέτουν** το επιστημονικό του έργο.

Το επιστημονικό του έργο **συντίθεται** από τα πορίσματα προηγούμενων ετών.

Η Ιλιάδα **αναδεικνύει** το ηρωικό ιδεώδες.

Το ηρωικό ιδεώδες **αναδεικνύεται** από την Ιλιάδα.

Η εταιρεία τον **έχει προσλάβει** με πολύ ευνοϊκούς όρους.

**Έχει προσληφθεί** με πολύ ευνοϊκούς όρους από την εταιρεία.

Η απολογία του **κατέρριψε** τις κατηγορίες εναντίον του.

Οι κατηγορίες εναντίον του **καταρρίφθηκαν** με την απολογία του.

**Απάλλαξε** τον αδερφό του από το δίλημμα.

Ο αδερφός του **απαλλάχθηκε** από το δίλημμα.